17. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. Τ/5722 της 22 Απρ./2 Ιουν. 1975  (ΦΕΚ Β΄ 576) Περί τρόπου κτηματογραφήσεως αμπελώνων. 1.Ορίζομεν ότι η κτηματογράφησις των αμπελώνων οιασδήποτε εκτάσεως καθ’ άπασαν την Χώραν, η σύνταξις του Κτηματογραφικού Χάρτου και του οικείου κτηματολογικού Πίνακος, ως και η τήρησις Αρχείου των εργασιών Κτηματογραφήσεως ανήκει εις την αρμοδιότητα της Υπηρεσίας Τοπογραφήσεων και Μηχανογραφήσεως. Σελ.706,586(α) Τεύχος 671-Σελ.100 2.Η κτηματογράφησις χωρεί τμηματικώς εις τους Νομούς της Χώρας κατά σειράν οριζομένην υπό των αρμοδίων Δ/νσεων Β2Υ11 Β41 της Κεντρικής Υπηρεσίας του Υπουργείου Γεωργίας. 3.Επί του Κτηματογραφικού Χάρτου αναπαρίστανται πάσαι αι άμπελοι εν τη τοπική συνεχεία αυτών ή και μεμονωμένως εκάστη με ίδιον αριθμόν ή αλφαβητικόν στοιχείον κατά Δημοτικήν ή Κοινοτικήν Περιοχήν. 4.Ως άμπελοι λογίζονται τα οιασδήποτε εκτάσεως εις ένα κύριον ή και πλείονας κυρίους εξ αδιαιρέτου ανήκοντα τμήματα αμπέλων, διακρινόμεναι δια των ορίων αυτών. 5.Η Κτηματογράφησις ενεργείται υπό των Τοπογραφικών Συνεργείων, βάσει οριοδειξίας υπό οριοδεικτών οριζομένων υπό του αρμοδίου Δημάρχου ή Προέδρου Κοινότητος ή εν πάση περιπτώσει βάσει στοιχείων και πληφοροφιών παρεχομένων υπό των αμπελουργών. 6.Ο Κτηματογραφικός Χάρτης μετά του οικείου Κτηματολογικού Πίνακος, συντάσσεται βάσει των ισχυόντων παρά τη Υπηρεσία Τοπογραφήσεων και Μηχανογραφήσεως. 7.Η Υπηρεσία Τοπογραφήσεων και Μηχανογραφήσεως υποχρεούται όπως ενημερώνη περιοδικώς τον Κτηματογραφικόν Χάρτην και τον Κτηματολογικόν Πίνακα οιασδήποτε κτηματογραφηθείσης περιοχής αμπέλων εφ’ όσον τούτο καθίσταται αναγκαίον, δια συμπληρωματικής κτηματογραφήσεως των νεοσυσταθεισών ή ανασυσταθεισών φυτειών αμπέλου. 8.Πας κύριος, νομεύς ή κάτοχος αμπέλου υποχρεούται βάσει των διατάξεων των άρθρ. 1 (παρ. 2γ) και 12 (παρ. 1γ) του Ν.Δ. 243/1969, να επιτρέπη την εις την ακίνητον αυτού είσοδον και εργασίαν των Τοπογραφικών Συνεργείων Κτηματογραφήσεως, ως και την τοποθέτησιν των προς κατάρτισιν του Κτηματογραφικού Χάρτου αμπέλων αναγκαιούντων οιουδήποτε είδους σημάτων ή οροσήμων. Η παρούσα δημοσιευθήτω δια της Εφημερίδος της Κυβερνήσεως. 16.Θ.κ.17 Προστασία Αμπελουργικής Παραγωγής 